open-index/open-wikipedia-markdown huggingface dataset:
Μόνα Μητροπούλου

Η **Μόνα Μητροπούλου** γεννήθηκε στην Αθήνα το 1919. Ειδικεύεται στην πεζογραφία και στην ποίηση. Σπούδασε στο Παρίσι και στο Λονδίνο εμπορικές επιστήμες και ακολούθησε επαγγελματικά τον κλάδο των χρηματιστηριακών επενδύσεων. Πραγματοποίησε την πρώτη της εμφάνιση στον τομέα της λογοτεχνίας το 1930 δημοσιεύοντας ποιήματα και διηγήματα σε λογοτεχνικά περιοδικά της εποχής. Παράλληλα, ασχολήθηκε με την γραφή θεατρικών έργων. Αρκετά έργα της εκδόθηκαν και έγιναν παραστάσεις στην Ελλάδα αλλά κυρίως στο εξωτερικό. Επίσης, βραβεύτηκε με το Κρατικό Βραβείο Μυθιστορήματος το 1962 για τη συλλογή διηγημάτων "Διακοπές".

Τα έργα της τοποθετούνται στο χώρο της μεταπολεμικής ελληνικής πεζογραφίας. Κύριος σκοπός στα έργα της είναι να μεταφέρει στον αναγνώστη τις επιπτώσεις της ιστορίας και τη μοίρα που έχουν οι ανθρώπινες ζωές στους ήρωες των έργων της. Τα στοιχεία της γραφής της, κυρίως τα μορφικά και τα θεματικά, εμφανίζουν μια μουσικότητα στα έργα της.

Η Μόνα Μητροπούλου με την αδελφή της Αγλαΐα Μητροπούλου και άλλους Ελληνες κριτικούς πρωτοστάτησαν στην ίδρυση της Κινηματογραφικής Λέσχης Αθηνών. Κι όταν μετεξελίχθηκε σε Ταινιοθήκη της Ελλάδας στάθηκε εμψυχώτρια και βοηθός της σημαντικού έργου της Ταινιοθήκης .

Πέθανε στις 19 Νοεμβρίου 1999.

## Παραπομπές


Κατηγορία:Έλληνες διηγηματογράφοι
Κατηγορία:Έλληνες θεατρικοί συγγραφείς
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες χρηματιστές
Κατηγορία:Ελληνίδες συγγραφείς
Ταινιοθήκη της Ελλάδος

Η **Ταινιοθήκη της Ελλάδος** είναι ίδρυμα μη κερδοσκοπικού χαρακτήρα που ως σκοπό έχει την παραγωγή και διάδοση του ελληνικού και παγκόσμιου κινηματογράφου. Επίσης είναι μέλος της Διεθνούς Ένωσης Κινηματογραφικών Αρχείων και ιδρυτικό μέλος της Ευρωπαϊκής Ένωσης Κινηματογραφικών Αρχείων. Συμμετέχει και στο Ελληνικό Κέντρο Κινηματογράφου, στο Φεστιβάλ Θεσσαλονίκης και, τέλος, στην Κριτική Επιτροπή Κρατικών Κινηματογραφικών Βραβείων ποιότητας.

Εδρεύει στον κινηματογράφο «Λαΐς» στον Κεραμεικό, και έχει τέσσερα τμήματα: 
*1) Εργαστήρια αποκατάστασης, συντήρησης και φύλαξης του αρχειακού υλικού
*2) Βιβλιοθήκη
*3) Ψηφιακό αναγνωστήριο
*4) Μουσείο  

Ενώ πολλές φορές προβάλει διάφορα αφιερώματα με θέμα ηθοποιούς, εποχές, ξενόγλωσσες και ελληνόφωνες ταινίες κ.λπ.

## Ιστορία
Το ίδρυμα ιδρύθηκε το 1963 με την επωνυμία «Αρχεία Ταινιών Ελλάδος-Ταινιοθήκη της Ελλάδος» με το Βασιλικό Διάταγμα 105/1963 και αποτέλεσε μετεξέλιξη της Κινηματογραφικής Λέσχης Αθηνών που είχε ιδρυθεί το 1950 από την Ένωση Κριτικών Κινηματογράφου Αθηνών. Πρώτη πρόεδρος του ιδρύματος υπήρξε η Αγλαΐα Μητροπούλου. που χάρη στη φιλία της με τον διευθυντή της Γαλλικής Ταινιοθήκης Ανρί Λαγκλουά  κατάφερε να αποσπάσει, σε μορφή δανεισμού, πολλά προγράμματα όπως αφιερώματα σε δημιουργούς, σχολές, εθνικές κινηματογραφίες και άλλα.

Στις 4 Δεκεμβρίου του 2014, η Ταινιοθήκης της Ελλάδος, ψηφίστηκε από την Ολομέλεια της Βουλής, ως επίσημος φορέας διαφύλαξης κινηματογραφικής κληρονομιάς.

Στο 37ο Φεστιβάλ Ντοκιμαντέρ που έγινε στο Παρίσι και, συγκεκριμένα, στο Κέντρο Πομπιντού, η Ταινιοθήκη της Ελλάδας, τιμήθηκε ως το τιμώμενο κινηματογραφικό αρχείο του 37oυ Διεθνούς Φεστιβάλ Ντοκιμαντέρ «Cinéma du réel», για το 2015. Αυτή ήταν η τρίτη συνεχόμενη χρονιά, που τιμήθηκε η ειδική θεματική ενότητα σε ταινιοθήκες. Τις δύο προηγούμενες χρονιές είχα τιμηθεί το 2013 και το 2014, η Ταινιοθήκη της Χιλής και η Ταινιοθήκη της Πορτογαλίας, αντιστοίχως.

## Αρχεία
Το αρχείο του ιδρύματος περιέχει 10.000 ταινίες εκ των οποίων 600 είναι ελληνικής παραγωγής.

## Σκοπός
Συνοπτικά, ο σκοπός της Ταινιοθήκης της Ελλάδος είναι:
* να συγκεντρώνει ολοένα και περισσότερες κινηματογραφικές ταινίες παντός είδους, ελληνικές και ξένες
* να τις διαφυλλάσσει, να τις συντηρεί και να τις διαδίδει για να τις γνωρίζει ο κόσμος
* να συγκεντρώνει κινηματογραφικά τεκμήρια όπως φωτογραφίες, άρθρα, βιβλία, μακέτες σκηνικών κ.α
* να είναι σε συνεργασία με άλλους ξένους οργανισμούς και με την FIAF, για να μπορούν να οργανώνουν εκδηλώσεις για το κοινό και να καλλιεργήσουν καλλιτεχνικές σχέσεις
* να οργανώνει τακτικές προβολές 
* να ερευνά την ιστορία και την εξέλιξη του Κινηματογράφου

## Παραπομπές


## Εξωτερικοί σύνδεσμοι
* Επίσημη ιστοσελίδα της Ταινιοθήκης της Ελλάδος
* Αφιέρωμα του Cinéma du réel, στην Ταινιοθήκη της Ελλάδος
* http://www.yppo.gr/1/g1540.jsp?obj_id=98745 

Κατηγορία:Μουσεία στην Αθήνα
Κατηγορία:Ελληνικά κοινωφελή ιδρύματα
Κατηγορία:Κινηματογράφος στην Ελλάδα
Κόλπος της Ταγγέρης

μικρογραφία|Ο κόλπος της Ταγγέρης
Ο **Κόλπος της Ταγγέρης** (*[[αραβικά]]: خليج طنجة*) είναι κόλπος του Μαρόκου στη Μεσόγειο θάλασσα. Βρίσκεται κοντά στο Στενό του Γιβραλτάρ και ονομάζεται έτσι από την πόλη Ταγγέρη που βρίσκεται στη ακτή του. Όρια του είναι τα ακρωτήρια Μαλαμπάτα και Σπαρτέλ.

Ο κόλπος είναι δημοφιλής τουριστικός προορισμός.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Μαρόκου
Κατηγορία:Κόλποι της Μεσογείου
Κατηγορία:Κόλποι της Αφρικής
Κατερίνα Καζέλλι

Η **Κατερίνα Καζέλλι** (ιταλ. **Caterina Caselli**, γεννήθηκε στις 10 Απριλίου του 1946 στη Μόντενα) είναι Ιταλίδα παραγωγός δίσκων και πρώην τραγουδίστρια και ηθοποιός.

Το 1966 έκανε το ντεμπούτο της στο Φεστιβάλ του Σαν Ρέμο με το "nessuno mi può giudicare", ένα τραγούδι που απορρίφθηκε από τον Αντριάνο Τσελεντάνο, σημειώνοντας αξιόλογη επιτυχία. Το τραγούδι πούλησε πάνω από ένα εκατομμύριο αντίτυπα και έγινε χρυσός δίσκος. Η Κατερίνα Καζέλλι είχε επίσης σημαντική επιτυχία με μια ιταλική διασκευή του τραγουδιού του David McWilliams "Days of Pearly Spencer" που το ονομάσε "Il Volto Della Vita".

Είναι επίσης η πρόεδρος της Sugar Music, της δισκογραφικής εταιρείας του Αντρέα Μποτσέλλι, από τότε που τον ανακάλυψε το 1992.

## Παραπομπές


## Πηγές
*Murrells, Joseph (1978). The Book of Golden Discs (2nd ed.). London: Barrie and Jenkins Ltd. p.&nbsp;202. ISBN 0-214-20512-6.

## Εξωτερικοί σύνδεσμοι
*
*

Κατηγορία:Ιταλίδες τραγουδίστριες
Κατηγορία:Ιταλίδες ηθοποιοί κινηματογράφου
Face Dances

**Face Dances** είναι ο τίτλος του ένατου άλμπουμ του βρετανικού ροκ συγκροτήματος The Who, το οποίο κυκλοφόρησε τον Μάρτιο του 1981 μέσω της δισκογραφικής εταιρείας "Polydor Records" στην Μεγάλη Βρετανία και της "Warner Bros." στις Ηνωμένες Πολιτείες. Ο δίσκος επανεκδόθηκε το 1997 από την "MCA Records" με τρία ακυκλοφόρητα και δύο ζωντανά ηχογραφημένα κομμάτια.

Αυτός ήταν ο ένας από τους δύο δίσκους του συγκροτήματος με τον Κένι Τζόουνς στα τύμπανα, ο οποίος αντικατέστησε τον αποθανόντα Κιθ Μουν, το 1978. Το "*Face Dances*" σκαρφάλωσε στην δεύτερη θέση των βρετανικών τσαρτ και την τέταρτη θέση του Billboard και βραβεύθηκε ως πλατινένιο στις 18 Σεπτεμβρίου 1981.

Το εξώφυλλο του άλμπουμ αποτελείται από πίνακες ζωγραφικής που απεικονίζουν τα τέσσερα μέλη του συγκροτήματος, έργα διάφορων βρετανών καλλιτεχνών, στους οποίους τα ανέθεσε ο Πίτερ Μπλέικ.

## Τραγούδια του δίσκου
**1. You Better You Bet** *(Townshend)* - 5:36
**2. Don't Let Go the Coat** *(Townshend)* - 3:44
**3. Cache Cache** *(Townshend)* - 3:57
**4. The Quiet One** *(Entwistle)* - 3:10
**5. Did You Steal My Money** *(Townshend)* - 4:11
**6. How Can You Do It Alone** *(Townshend)* - 5:26
**7. Daily Records** *(Townshend)* - 3:27
**8. You** *(Entwistle)* - 4:31
**9. Another Tricky Day** *(Townshend)* - 4:55

## Θέσεις τσαρτ

## Βραβεία
***Face Dances*** *(άλμπουμ)*
Ηνωμένο Βασίλειο (*BPI Certification*): Ασημένιος 
Ηνωμένες Πολιτείες (*RIAA Certification*): Πλατινένιος 

## Τα μέλη των The Who
Το "*Face Dances*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά, κρουστά
* **[[Πιτ Τάουνσεντ]]** - κιθάρα, συνθεσάιζερ, πιάνο, φωνητικά
* **[[Τζον Εντουίστλ]]** - μπάσο, χάλκινα, συνθεσάιζερ, φωνητικά
* **Κένι Τζόουνς** - τύμπανα, κρουστά

;Γκεστ συμμετοχές
* **[[Τζον Μπούντρικ]]** - συνθεσάιζερ, πλήκτρα, φωνητικά

## Παραπομπές


## Πηγές
* Face Dances - The Who | Songs, Reviews, Credits, Awards | AllMusic
* The Who - Face Dances (album review ) | Sputnikmusic
* The Who Face Dances Album Review | Rolling Stone

Κατηγορία:Δισκογραφία των The Who
Κατηγορία:Άλμπουμ του 1981
Gotha Go 244

Το **Gotha Go 244** ήταν δικινητήριο μεταγωγικό αεροσκάφος που χρησιμοποιούσε η *[[Luftwaffe]]* στον Δεύτερο Παγκόσμιο Πόλεμο. Ήταν εξέλιξη του ανεμόπτερου Go 242.

## Σχεδιασμός και ανάπτυξη
Το Go 244 ήταν έκδοση του μεταφορικού ανεμόπτερου Go 242 με αστεροειδείς κινητήρες. Μελέτες που αφορούσαν την εγκατάσταση κινητήρα στο Go 242 είχαν γίνει από τις αρχές του προγράμματος ανάπτυξης του. Μία από τις πρώιμες προτάσεις ήταν να εγκαθίσταται προσωρινά ένας κινητήρας Argus A 10C ή Junkers Jumo 211 στο ρύγχος,  ώστε το ανεμόπτερο να μπορεί να επιστρέψει στην βάση του όταν ολοκληρώσει την αποστολή του. Η ιδέα τελικά απορρίφθηκε, όμως κέρδισε έδαφος άλλη πρόταση που προέβλεπε την μόνιμη μετατροπή του ανεμόπτερου σε δικινητήριο μεταγωγικό. 

Τρία Go 242 μετατράπηκαν σε πρωτότυπα για το νέο σχέδιο. Δοκιμάστηκαν διάφοροι αστεροειδείς κινητήρες που ήταν διαθέσιμοι σε μεγάλα στοκ. Το πρώτο πρωτότυπο (Go 244 V1) προωθούνταν από δύο κινητήρες BMW 132 των 660&nbsp;hp, το δεύτερο (Go 244 V2)
από δύο γαλλικής προέλευσης Gnome-Rhône 14M ισχύος 700&nbsp;hp και το τρίτο (Go 244 V3) από σοβιετικής κατασκευής Shvetsov M-25A των 750&nbsp;hp. Παρόλο που μόνο το τρίτο πρωτότυπο είχε κινητήρες με επαρκή ισχύ, η *Luftwaffe* είχε στην κατοχή της μεγάλα αποθέματα κινητήρων Gnome-Rhône (είχαν πέσει στα χέρια των Γερμανών μετά την πτώση της Γαλλίας) με αποτέλεσμα να επιλεχθεί αυτό το προωστικό σύστημα για το Go 244, αν και σε κάποια εγκαταστάθηκαν οι άλλοι δύο προαναφερθέντες τύποι κινητήρων.

Κύρια σειρά παραγωγής ήταν η Β, που ήταν βασισμένη στο Go 242B. Τα αεροσκάφη διέθεταν τρίκυκλο σύστημα προσγείωσης. Τα λιπαντικά και τα καύσιμα ήταν αποθηκευμένα στο ουραίο, που ήταν μορφής "twin boom". Μετατράπηκαν σε Go 244 133 υπάρχοντα ανεμόπτερα και επιπλέον κατασκευάστηκαν 41 νέα.

## Επιχειρησιακή ιστορία
Οι KgrzbV 105 και KgrzbV 106, με βάσεις στην Ελλάδα και την Κρήτη αντίστοιχα, ήταν οι πρώτες μονάδες που παρέλαβαν τον τύπο την άνοιξη του 1942. Κάποια εστάλησαν στην Βόρειο Αφρική και το Ανατολικό Μέτωπο. Στην Βόρειο Αφρική αποδείχθηκαν ευάλωτα στην αεράμυνα των Συμμάχων και σύντομα αποσύρθηκαν από αυτό το μέτωπο.

## Εκδόσεις
; Go 244 A-1
: πρωτότυπο με κινητήρα BMW 132
; Go 244 B-1
: έκδοση παραγωγής με σταθερό σύστημα προσγείωσης
; Go 244 B-2
: έκδοση παραγωγής με βελτιωμένο σύστημα προσγείωσης
; Go 242 B-3
: έκδοση μεταφοράς αλεξιπτωτιστών του B-1
; Go 244 B-4
: έκδοση παραγωγής του B-2 με τις θύρες φορτοεκφόρτωσης του B-3
; Go 244 B-5
: εκπαιδευτικό με διπλά χειριστήρια

## Δείτε επίσης

### Αεροσκάφη που σχετίζονται με την ανάπτυξη του Go 244
*Go 242

### Παρόμοια αεροσκάφη
*Fairchild C-82 Packet

## Παραπομπές


## Βιβλιογραφία

*
* 
* 

Go 244
Κατηγορία:Αεροσκάφη του Β' Παγκοσμίου Πολέμου
Κατηγορία:Μεταγωγικά αεροσκάφη
Κατηγορία:Εμβολοκινητήρια στρατιωτικά αεροσκάφη
Φ91 Ντιντελάνζ

Η **Φ91 Ντιντελάνζ** (γαλλικά: *F91 Dudelange*, ) είναι ένας ποδοσφαιρικός σύλλογος από το Ντιντελάνζ, στο δυτικό Λουξεμβούργο. Έδρα της ομάδας είναι το Στάδιο Ζους Νοσμπούμ (Stade Jos Nosbaum), χωρητικότητας 2558 θεατών. Συμμετέχει στο Πρωτάθλημα ποδοσφαίρου Λουξεμβούργου. Έχει κερδίσει 13 πρωταθλήματα και 7 κύπελλα.

## Ιστορία
Η **Φ91 Ντιντελάνζ** ιδρύθηκε το 1991 από τη συγχώνευση τριών ομάδων της ομώνυμης πόλης, των *Αλιάνς*, *[[Σταντ Ντιντελάνζ|Στάντ]]* και *ΥΣ Ντιντελάνζ*. Η *ΥΣ Ντιντελάνζ* είχε ιδρυθεί αντίστοιχα το 1912 από την συγχώνευση της *Μινέρβα* και της *Ζενές ντε λα Φροντιέρ 1908*, επίσης της πόλης Ντιντελάνζ.

## Ευρωπαϊκές συμμετοχές

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Ποδοσφαιρικές ομάδες Λουξεμβούργου
Κατηγορία:Ιδρύσεις ποδοσφαιρικών ομάδων το 1991
Charlie Hebdo

Το **Charlie Hebdo** (προφορά: Σαρλί Εμπντό) είναι γαλλικό εβδομαδιαίο περιοδικό σατιρικού περιεχομένου, του οποίου ο πολιτικός προσανατολισμός βρίσκεται προς την αριστερά. Σε μεγάλο βαθμό εικονογραφημένο, αποτελείται από αριθμό στηλών, ενώ σε ορισμένες περιπτώσεις πραγματοποιεί ερευνητική δημοσιογραφία δημοσιεύοντας ρεπορτάζ από το εξωτερικό ή αναφορικά με θεματολογίες όπως οι αιρέσεις, η ακροδεξιά, ο καθολικισμός, ο ισλαμισμός, ο ιουδαϊσμός, η πολιτική, ο πολιτισμός, κτλ. Σύμφωνα με τον Στεφάν Σαρμπονιέ, αρχισυντάκτη, η σύνταξη του περιοδικού αντικατοπτρίζει «όλες τις συνιστώσες της πλουραλιστικής αριστεράς, καθώς και τους απέχοντες των εκλογών».

## Τρομοκρατική επίθεση
Στις 7 Ιανουαρίου 2015, δύο οπλισμένα άτομα επιτέθηκαν στα γραφεία του περιοδικού, σε τρομοκρατική επίθεση που είχε σαν αποτέλεσμα τη δολοφονία 12 ανθρώπων, ανάμεσα στους οποίους ήταν μέλη της συντακτικής ομάδας του περιοδικού και τον τραυματισμό πολλών άλλων.

## Παραπομπές



Κατηγορία:Περιοδικά με τόπο έκδοσης τη Γαλλία
Rafflesia arnoldii

Το ***Rafflesia arnoldii*** είναι σπάνιο φυτό του γένους Ραφλέσια. Παρά το γεγονός ότι υπάρχουν ορισμένα φυτά με μεγαλύτερη άνθηση οργάνων όπως το άμορφος φαλλός και το κορυφή η σκιαδωτή το Rafflesia arnoldii κατέχει τον τίτλο του μεγαλύτερου άνθους στον κόσμο. Φυτρώνει και μεγαλώνει στην Νοτιοανατολική Ασία, το μέγεθός του μπορεί να φτάσει το ένα μέτρο και το βάρος του τα 11 κιλά. Το φυτό Rafflesia arnoldii εισχωρεί στις ρίζες άλλων φυτών διότι το ίδιο δεν διαθέτει ρίζες, μίσχο αλλά ούτε και φύλλα. Eίναι δηλαδή παρασιτικό, σε είδη του γένους *Tetrastigma* (που φύεται σε αδιατάραχτα τροπικά δάση). Ανακαλύφθηκε για πρώτη φορά από τον Louis Deschamps στην Ιάβα της Ινδονησίας, μεταξύ του 1791 και του 1794, ωστόσο η φήμη του φυτού δεν είχε φτάσει στη Δύση παρά μόνο μέσα στον 19ο αιώνα, όταν το εντόπισε στη Σουμάτρα ο οδηγός του γιατρού και φυσιοδίφη Joseph Arnold, από τον οποίο έλαβε το μισό όνομά του. 

Επίσης το Rafflesia arnoldii είναι ένα από τα τρία εθνικά λουλούδια στην Ινδονησία, τα άλλα δύο είναι το άσπρο γιασεμί και η ορχιδέα του φεγγαριού.

## Παραπομπές


## Πηγές
https://web.archive.org/web/20150403233240/http://www.dinfo.gr/%CF%84%CE%B1-8-%CF%80%CE%B9%CE%BF-%CF%80%CE%B1%CF%81%CE%AC%CE%BE%CE%B5%CE%BD%CE%B1-%CF%86%CF%85%CF%84%CE%AC-%CF%83%CF%84%CE%BF%CE%BD-%CE%BA%CF%8C%CF%83%CE%BC%CE%BF

Κατηγορία:Αγγειόσπερμα
When Dream And Day Unite

Το **When Dream And Day Unite** είναι το πρώτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 11 Ιουνίου του 1989 μέσω της δισκογραφικής εταιρίας "Mechanic Records". Ο δίσκος επανεκδόθηκε από την "One Way Records" στις 12 Μαρτίου 2002.

Το ορχηστρικό κομμάτι "*The Ytse Jam*" αποτέλεσε μέρος των ζωντανών εμφανίσεων του συγκροτήματος για το υπόλοιπο της καριέρας του και ο τίτλος του είναι αναγραμματισμός της λέξης "Majesty", του αρχικού ονόματος των Dream Theater. Το όνομα αυτό είχε δοθεί στο συγκρότημα από το ντράμερ Μάικ Πορτνόι, όταν χαρακτήρισε "μαγευτικό" το τέλος του κομματιού "*Bastille Day*" των Rush.

Το "*When Dream And Day Unite*" ηχογραφήθηκε το καλοκαίρι του 1988 στα "Kajem/Victory Studios" του Γκλαντβάιν της Πενσυλβάνια. Η εμπορική αποτυχία του δίσκου, οδήγησε τα μέλη του σχήματος σε προσωπικές διαμάχες και στην αποχώρηση του τραγουδιστή Τσάρλι Ντομινίτσι μετά τις πέντε προγραμματισμένες εμφανίσεις των Dream Theater για την προώθηση του άλμπουμ.

Κατά την 15η επέτειο της κυκλοφορίας του δίσκου, στις 6 Μαρτίου 2004, οι Dream Theater έπαιξαν ζωντανά ολόκληρο το άλμπουμ στο Λος Άντζελες, με γκεστ εμφανίσεις από τον Τσάρλι Ντομινίτσι και τον κιμπορντίστα Ντέρεκ Σέρινιαν.

## Λίστα Τραγουδιών
1. **A Fortune in Lies** *(Petrucci, Dominici, Moore, Myung, Portnoy)* - 5:12
2. **Status Seeker** *(Petrucci, Dominici, Moore, Myung, Portnoy)* - 4:17
3. **The Ytse Jam** *(Petrucci, Moore, Myung, Portnoy)* - 5:46
4. **The Killing Hand** *(Petrucci, Dominici, Moore, Myung, Portnoy)* - 8:41
*"*I The Observance*"
*"*II Ancient Renewal*"
*"*III The Stray Seed*"
*"*IV Thorns*"
*"*V Exodus*"
5. **Light Fuse and Get Away** *(Petrucci, Dominici, Moore, Myung, Portnoy)* - 7:23
6. **Afterlife** *(Petrucci, Dominici, Moore, Myung, Portnoy)* - 5:26
7. **The Ones Who Help to Set the Sun** *(Petrucci, Dominici, Moore, Myung, Portnoy)* - 8:05
8. **Only a Matter of Time** *(Petrucci, Dominici, Moore, Myung, Portnoy)* - 6:35

## Μέλη των Dream Theater
Οι μουσικοί οι οποίοι ηχογράφησαν το "*When Dream and Day Unite*" ήταν οι εξής:
* **Τσάρλι Ντομινίτσι** - φωνητικά
* **[[Τζον Πετρούτσι]]** - κιθάρα
* **[[Κέβιν Μουρ]]** - πλήκτρα
* **[[Τζον Μιανγκ]]** - μπάσο
* **[[Μάικ Πορτνόι]]** - τύμπανα

## Παραπομπές


## Πηγές
* When Dream and Day Unite - Dream Theater | Songs, Reviews, Credits, Awards | AllMusic
* Dream Theater Discography list 
* Dream Theater - When Dream and Day Unite - Encyclopaedia Metallum: The Metal Archives

Κατηγορία:Δισκογραφία των Dream Theater
Κατηγορία:Άλμπουμ του 1989
Ευρασιατική Οικονομική Ένωση

Η **Ευρασιατική Οικονομική Ένωση** (**Ε.Ο.Ε.**, αγγλ: **EAEU** ή **EEU**) είναι μια οικονομική ένωση κρατών, κυρίως από τη βόρεια Ευρασία, η οποία αποτέλεσε τη διάδοχο της Ευρασιατικής Οικονομικής Κοινότητας. Μια συνθήκη με στόχο την ίδρυση της EΟΕ υπογράφτηκε στις 29 Μαΐου 2014 από τους ηγέτες της Λευκορωσίας, του Καζακστάν και της Ρωσίας και τέθηκε σε ισχύ την 1η Ιανουαρίου 2015. Συνθήκες που στόχευαν στην ένταξη της Αρμενίας και του Κιργιστάν στην Ευρασιατική Οικονομική Ένωση υπογράφτηκαν στις 9 Οκτωβρίου 2014 και στις 23 Δεκεμβρίου αντίστοιχα. Η Αρμενία έγινε επίσημα μέλος στις 2 Ιανουαρίου 2015. Παρότι η συνθήκη εισδοχής του Κιργιστάν δεν θα τεθεί σε ισχύ πριν το Μάιο του 2015, με τον όρο να επικυρωθεί, συμμετέχει από την ίδρυση του οργανισμού ως μέλος υπό ένταξη. Δεδομένης της στοχοθεσίας, που έχει τεθεί προκειμένου, να εξελιχθεί η Ευρασιατική Οικονομική Ένωση σε μία πολιτική-υπερεθνική οντότητα ως Ευρασιατική Ένωση, υποστηρίζεται πως το όλο εγχείρημα αποτελεί έναν βασικό πυλώνα της σύγχρονης ρωσικής υψηλής στρατηγικής.

## Ιστορικό
Η ιδέα για την ίδρυση ενός περιφερειακού εμπορικού συνασπισμού χωρών παρουσιάστηκε για πρώτη φορά το 1994 από τον πρόεδρο του Καζακστάν, Νουρσουλτάν Ναζαρμπάγεφ, στη διάρκεια ομιλίας του στο Πανεπιστήμιο της Μόσχας.

Η Ευρασιατική Οικονομική Ένωση έχει μια ενσωματωμένη κοινή αγορά που αριθμεί 183 εκατ. άτομα και ένα ΑΕΠ που ξεπερνά τα 4 τρις δολάρια ΗΠΑ (PPP). Η ένωση λειτουργεί μέσω υπερεθνικών και διακυβερνητικών θεσμών . Εκτελεστικό όργανο του οργανισμού είναι η Ευρασιατική Οικονομική Επιτροπή, ενώ δικαστικό σώμα είναι το Δικαστήριο της EEU. Λειτουργεί επίσης και η Ευρασιατική Αναπτυξιακή Τράπεζα. Οι εθνικές κυβερνήσεις εκπροσωπούνται συνήθως από το Συμβούλιο της Ευρασιατικής Επιτροπής.

## Μέλη

## Ευρασιατική Οικονομική Επιτροπή
Από την 1η Φεβρουαρίου 2020 ο Λευκορώσος Μιχαήλ Μιασνίκοβιτς είναι πρόεδρος της Ευρασιατικής Οικονομικής Επιτροπής.

## Ευρασιατικό Οικονομικό Συμβούλιο
Πρόεδρος του Ευρασιατικού Οικονομικού Συμβουλίου είναι ο Σαντίρ Τζαπάροφ από την Κιργιζία, ο οποίος ανέλαβε καθήκοντα την 1η Ιανουαρίου 2022.

Ιστορικό και Θεσμικό Πλαίσιο

Γενικοί Γραμματείς της Ευρασιατικής Οικονομικής Κοινότητας

Πρόεδροι του Συμβουλίου της Ευρασιατικής Οικονομικής Επιτροπής

Πρόεδροι του Διακρατικού Συμβουλίου

Πρόεδροι του Ανώτατου Ευρασιατικού Οικονομικού Συμβουλίου

## Παραπομπές


Ευρασιατικη
Κατηγορία:Ευρασιανισμός
Arado Ar 66

Το **Arado Ar 66** ήταν γερμανικό διπλάνο μονοκινητήριο διθέσιο εκπαιδευτικό αεροσκάφος που πέταξε για πρώτη φορά το 1933. Χρησιμοποιήθηκε σαν ελαφρύ νυχτερινό βομβαρδιστικό στο Ανατολικό Μέτωπο στον Δεύτερο Παγκόσμιο Πόλεμο. Ήταν το τελευταίο σχέδιο του Βάλτερ Ρέτελ (Walter Rethel) πριν αποχωρήσει από την εταιρεία.

## Σχεδιασμός και ανάπτυξη
Ο αρχισχεδιαστής της Arado Βάλτερ Ρέτελ ξεκίνησε τον σχεδιασμό ενός νέου διθέσιου εκπαιδευτικού το 1931. Την εξέλιξη του αεροσκάφους συνέχισε ο Βάλτερ Μπλούμε (Walter Blume) όταν ο Ρέτελ πήγε στην Messerschmitt, με το αρχικό πρωτότυπο -το Ar 66a- να πραγματοποιεί την παρθενική του πτήση το 1932.

Το αεροσκάφος προωθούνταν από τον αερόψυκτο κινητήρα Argus As 10, ισχύος 240&nbsp;hp, που κινούσε δίφυλλη έλικα διαμέτρου 2,5&nbsp;m. Μετέφερε 205&nbsp;L καυσίμου και 17&nbsp;L λιπαντικού.

Η άτρακτος ήταν κατασκευασμένη από ατσάλινες δοκούς και ήταν καλυμμένη με ύφασμα. Οι διπλές πτέρυγες παρείχαν υπεραρκετή άνωση, ακόμα και με χαμηλές ταχύτητες. Και οι δύο πτέρυγες είχαν το ίδιο εκπέτασμα και οπισθόκλιση 8°. Υπήρχαν aileron τόσο στην πάνω όσο και στην κάτω πτέρυγα. Το ουραίο ήταν συμβατικής σχεδίασης, με τον οριζόντιο σταθεροποιητή να βρίσκεται στο άνω άκρο της ατράκτου. Το σύστημα προσγείωσης ήταν σταθερό και είχε σχήμα "V".

Το πλήρωμα ήταν διμελές, αποτελούμενο από τον εκπαιδευτή και τον εκπαιδευόμενο, που κάθονταν ο ένας πίσω από τον άλλο σε ανοιχτά πιλοτήρια εξοπλισμένα με διπλά χειριστήρια. Το αεροσκάφος ήταν εξοπλισμένο με όργανα πτήσης ενώ προαιρετικά ήταν δυνατή η εγκατάσταση φωτογραφικών μηχανών.

## Επιχειρησιακή ιστορία
Τα Ar 66 εντάχθηκαν στην δύναμη της *[[Luftwaffe]]* το 1933 και παρέμειναν σε υπηρεσία σαν εκπαιδευτικά για πολλά χρόνια, ακόμα και μετά του ξέσπασμα του Δευτέρου Παγκοσμίου Πολέμου. Το 1943 η Λουφτβάφε οργάνωσε μονάδες νυχτερινών βομβαρδιστικών που θα επιχειρούσαν στο Ανατολικό Μέτωπο με στόχο την παρενόχληση των εχθρικών στρατευμάτων. Το Ar 66 και το Gotha Go 145, κατά κύριο λόγο εξόπλισαν τις μονάδες αυτές.

## Εκδόσεις
Πηγή:
; Ar 66a
: Πρωτότυπο
; Ar 66b
: δεύτερο πρωτότυπο, ολοκληρώθηκε σαν υδροπλάνο
; Ar 66B
: Εκπαιδευτικό υδροπλάνο, βασισμένο στο Ar 66C.
; Ar 66C
: Αεροσκάφος παραγωγής με διάφορες βελτιώσεις σε σχέση με τα πρωτότυπα.

## Χρήστες
; Τσεχοσλοβακία
* Τσεχοσλοβάκικη Πολεμική Αεροπορία (μεταπολεμικά)
; Γερμανία
* Λουφτβάφε
; Ισπανία
* Ισπανική Πολεμική Αεροπορία

## Παραπομπές


## Βιβλιογραφία
* Smith, J.R and Kay, Antony L. *German Aircraft of the Second World War*. London: Putnam, 1972. ISBN 0-85177-836-4.
* 

## Εξωτερικοί σύνδεσμοι

* Πληροφορίες για το Arado Ar 66c 

Ar 066
Κατηγορία:Αεροσκάφη του Β' Παγκοσμίου Πολέμου
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Αριέττα Μουτούση

Η **Aριέττα Μουτούση** (Παρίσι, 28 Μαρτίου 1957) είναι Ελληνίδα ηθοποιός.

## Βιογραφία
Γεννήθηκε στο Παρίσι και ήρθε στην Ελλάδα όταν ήταν μόλις 4 ετών. Είναι απόφοιτος της Δραματικής Σχολής του Εθνικού Θεάτρου.

Είναι κόρη της ηθοποιού Νόνικας Γαληνέα και του νευρολόγου - ψυχιάτρου Νίκου Μουτούση. Έχει δύο αδερφές: την Αλεξία, με την οποία είναι δίδυμες, και την Αμαλία, που είναι γεννημένη το 1961 και είναι κι αυτή ηθοποιός, καθώς και ένα μικρότερο αδερφό από το δεύτερο γάμο του πατέρα της.

## Εργογραφία
### Κινηματογράφος

### Θέατρο

### Σειρές

## Σκηνοθεσία
Έχει σκηνοθετήσει το έργο της Βίλης Σωτηροπούλου "Υψηλή Μαγειρική των Σχέσεων".

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κυβερνήτης των Αμερικανικών Παρθένων Νήσων

Ο **Κυβερνήτης των Αμερικανικών Παρθένων Νήσων** εκλέγεται από το λαό για τετραετή θητεία. Το αξίωμα είναι αιρετό από το 1969, ενώ πιο πριν οι κυβερνήτες διορίζονταν. Ο πρώτος διορισμένος κυβερνήτης ήταν ο Έντουιν Τέιλορ Πόλοκ, από τις 31 Μαρτίου 1917 ως τον Απρίλιο της ίδιας χρονιάς. Επί κυβερνήτη Τσαρλς Χάργουντ οι ΗΠΑ αγόρασαν το νησί Γουότερ, στις 19 Ιουνίου 1944. Ο πρώτος κυβερνήτης που απεβίωσε εν ενεργεία (1927) ήταν ο Μάρτιν Έντουιν Τρεντς και ο πρώτος εκλεγμένος κυβερνήτης που πέθανε στη διάρκεια της θητείας του (1978) ήταν ο Σίριλ Ε. Κινγκ. Από το 2019 Κυβερνήτης είναι ο Άλμπερτ Μπράιαν.

## Κατάλογος Κυβερνητών
## Διορισμένοι (1917–1969)
### Στρατιωτικοί (αξιωματικοί του Πολεμικού Ναυτικού) κυβερνήτες (1917–1931)
*1917 – 1917: Έντουιν Τέιλορ Πόλοκ (1870-1943)
*1917 – 1919: Τζέιμς Χάρισον Όλιβερ  (1857-1928)
*1919 – 1921: Τζόζεφ Γουόλας Όμαν (1864-1941)
*1921 – 1922: Σάμνερ Ελάι Γουέτμοουρ Κιτέλ (1867-1950)
*1922 – 1923: Χένρι Χιους Χάου (1871-1943)
*1923 – 1925: Φίλιπ Γουίλιαμς (1869-1942)
*1925 – 1927: Μάρτιν Έντουιν Τρεντς (1869-1927).Πέθανε εν ενεργεία, στις 6 Ιαν. 1927.
*1927 – 1931: Γουάλντο Α. Έβανς (1869-1936)

### Πολιτικοί κυβερνήτες (1931–1969)
*1931 – 1935: Πολ Μάρτιν Πίρσον (1871-1938)
*1935 – 1935: Ρόμπερτ Χέρικ (1868-1938)
*1935 – 1940: Λόρενς Γουίλιαμ Κράμερ (1897-1978). Παραιτήθηκε το Δεκέμβριο του 1941.
*1940 – 1941: Ρόμπερτ Μορς Λόβετ (Υπηρεσιακός) (1870-1956)
*1941 – 1945: Τσαρλς Χάργουντ (1880-1950)
*1946 – 1949: Γουίλιαμ Χένρι Χέστι (1904-1976)
*1949 – 1954: Μόρις Φιντάνκε ντε Κάστρο (1902-1966)
*1954 – 1955: Άρτσιμπαλντ Α. Αλεξάντερ (1888-1958). Παραιτήθηκε τον Αύγουστο του 1955 προφασιζόμενος λόγους υγείας.
*1955 – 1955: Τσαρλς Κ. Κλοντς (Υπηρεσιακός) (1899-1978)
*1955 – 1958: Γουόλτερ Α. Γκόρντον (1894-1976)
*1958 – 1961: Τζον Ντέιβιντ Μέρουιν (1921-2013)
*1961 – 1969: Ραλφ Μόζες Παγιεβόνσκι (1907-1991).Παραιτήθηκε το 1969 και αντικαταστάθηκε υπηρεσιακά από τον Σίριλ Ε. Κινγκ.

## Εκλεγμένοι κυβερνήτες <small>(1970–σήμερα)</small>
; Κόμματα

## Παραπομπές
Prime Evil

Το **Prime Evil** είναι το έκτο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 9 Οκτωβρίου του 1989 μέσω της δισκογραφικής εταιρίας "Under One Flag Records".

Αυτός ήταν ο δίσκος που χαρακτηρίστηκε από την επιστροφή του κιθαρίστα Τζέφρι Νταν (Mantas) στο συγκρότημα, μετά την αποχώρηση του μπασίστα και τραγουδιστή Κόνραντ Λαντ (Cronos) το Νοέμβριο του 1988, με σκοπό την δημιουργία του προσωπικού του σχήματος μαζί με τους πρώην κιθαρίστες των Venom, Μάικ Χίκι και Τζιμ Κλερ. Στο συγκρότημα παρέμεινε ο ντράμερ Άντονι Μπρέι (Abaddon) και τα φωνητικά και το μπάσο ανέλαβε ο Τόνι Ντόλαν, ενώ την ρυθμική κιθάρα ο Αλ Μπαρνς.

## Λίστα Τραγουδιών
1. **Prime Evil** *(Dunn, Bray, Barnes, Dolan)* - 4:38
2. **Parasite** *(Dunn, Bray, Barnes, Dolan)* - 3:08  
3. **Blackened Are the Priests** *(Dunn, Bray, Barnes, Dolan)* - 4:19
4. **Carnivorous** *(Dunn, Bray, Barnes, Dolan)* - 2:11
5. **Skeletal Dance** *(Dunn, Bray, Barnes, Dolan)* - 3:07
6. **Megalomania** *(Iommi, Butler, Ward, Osbourne)* - 5:25
7. **Insane** *(Dunn, Bray, Barnes, Dolan)* - 2:54
8. **Harder Than Ever** *(Dunn, Bray, Barnes, Dolan)* - 3:09
9. **Into the Fire** *(Dunn, Bray, Barnes, Dolan)* - 3:23
10. **Skool Daze** *(Dunn, Bray, Barnes, Dolan)* - 4:23
11. **Live Like an Angel – Die Like a Devil** *(Dunn, Bray, Barnes, Dolan)* - 3:05

## Μέλη των Venom
Το "*Prime Evil*" ηχογραφήθηκε από τους εξής μουσικούς:
* **[[Τζέφρι Νταν|Mantas]]** - κιθάρα
* **Αλ Μπαρνς** - κιθάρα
* **Τόνι Ντόλαν** - φωνητικά, μπάσο
* **[[Άντονι Μπρέι|Abaddon]]** - τύμπανα

## Πηγές
* Prime Evil - Venom | Songs, Reviews, Credits, Awards | AllMusic
* Venom - Prime Evil - Encyclopaedia Metallum: The Metal Archives
* Venom - Prime Evil (album review) | Sputnikmusic
* 1986 HISTORY. Venom Collector Page venom black metal

Κατηγορία:Δισκογραφία των Venom
Κατηγορία:Άλμπουμ του 1989
Ίδρυμα Μακεδονικού Βραβείου

Το **Ίδρυμα Μακεδονικού Βραβείου**, συστάθηκε το 2002 και υπάγεται στην εποπτεία και τον έλεγχο των υπουργείων Οικονομικών, Εθνικής Παιδείας, και Πολιτισμού. 

## Ιστορικό
Εδρεύει στην πόλη της Δράμας και λειτουργεί ως κοινωφελές ίδρυμα, με σκοπό την επιλογή και βράβευση ενός Έλληνα πολίτη, που έχει διακριθεί για τις εξαιρετικές του επιδόσεις στις επιστήμες, στη λογοτεχνία ή στις τέχνες. Η ιδέα για το ίδρυμα, αλλά και τα χρήματα για τη λειτουργία του ιδρύματος καταβλήθηκαν από κάτοικο της Δράμας, ο οποίος μέχρι το 2008 είχε επιλέξει να μείνει ανώνυμος. Σε δημοσίευση του 2010, αναφέρθηκε ότι ιδρυτής του ήταν ο Ευάγγελος Μαρινόπουλος (Ξηροπόταμος Δράμας, 15 Σεπτεμβρίου 1937), γιατρός και συγγραφέας.

## Βραβευθέντες
Με το *Μακεδονικό Βραβείο* έχουν βραβευτεί έως τώρα για το έργο τους οι:
* Κική Δημουλά, ποιήτρια, 2003
* Δημήτρης Νανόπουλος, φυσικός, 2005
* Δαμιανός Σακάς, ιατρός, 2006
* Αγνή Βλαβιανού-Αρβανίτη, βιολόγος, 2007
* Σταμάτης Σπανουδάκης, μουσικοσυνθέτης, 2008
* Νάσος Βαγενάς, ποιητής, 2009
* Αθανάσιος Κωνσταντόπουλος, επιστήμονας, 2011
* Παύλος Άγγελος Κουγιουμτζής, γλύπτης, 2012
* Γιώργος Γραμματικάκης, φυσικός και συγγραφέας, 2013
* Κατερίνα Περιστέρη, αρχαιολόγος, 2014
* Γεώργιος Μεταλληνός, θεολόγος, 2015
* Γιώργος Βρακάς, ιατρός, 2016
* Άγγελος Τσιάρας, αστροφυσικός, 2017

## Παραπομπές


## Εξωτερικοί σύνδεσμοι
* 

Κατηγορία:Μη κυβερνητικές οργανώσεις
Μακεδονικο
Κατηγορία:Δράμα (πόλη)
Κατηγορία:Ιστορία της Δράμας
ΦΚ Ρίγα

Η **ΦΚ Ρίγα** ήταν μια λετονική, ποδοσφαιρική ομάδα με έδρα τη Ρίγα. Συμμετείχε στο  Πρωτάθλημα ποδοσφαίρου Λετονίας, την ανώτατη κατηγορία της χώρας. Έδρα της ομάδας ήταν το Λατβίτας Γιουνιβερσιτάε Στάτιουμ, χωρητικότητας 5000 θεατών. Είχε ιδρυθεί το 1999 και διαλύθηκε το 2008. Την πρώτη χρονιά ύπαρξης της κέρδισε το Κύπελλο Λετονίας, κερδίζοντας τη Σκόντο ΦΚ στον τελικό. 

## Ευρωπαϊκές συμμετοχές

## Εσωτερικοί σύνδεσμοι
*Επίσημη ιστοσελίδα (αρχειοθετημένη)

Κατηγορία:Ιδρύσεις ποδοσφαιρικών ομάδων το 1999
Κατηγορία:Ποδοσφαιρικές ομάδες Λετονίας
Σκόντο ΦΚ

Η **Σκόντο ΦΚ** (λετονικά: *Skonto*), γνωστή και ως **Σκόντο Ρίγα**, είναι λετονική ποδοσφαιρική ομάδα με έδρα τη Ρίγα. Ιδρύθηκε το 1991. Έδρα της ομάδας είναι το Σκόντο Στάτιουμ, χωρητικότητας 10 000 θεατών. Συμμετέχει στο Πρωτάθλημα Λετονίας, το οποίο είχε επίσης ιδρυθεί το 1991. Η Σκόντο ΦΚ, τα πρώτα 14 χρόνια ύπαρξης του πρωταθλήματος, το κέρδισε ισάριθμες φορές, ενώ έχει άλλη μία κατάκτηση το 2010. 

## Τίτλοι
* **[[Πρωτάθλημα ποδοσφαίρου Λετονίας|Πρωτάθλημα Λετονίας]]** (15):
** 1991, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2010

* **[[Κύπελλο Λετονίας (ποδόσφαιρο ανδρών)|Κύπελλο Λετονίας]]** (8):
** 1992, 1995, 1997, 1998, 2000, 2001, 2002, 2012

## Ευρωπαϊκές συμμετοχές

## Παραπομπές


## Εξωτερικοί σύνδεσμοι

*    

Κατηγορία:Ποδοσφαιρικές ομάδες Λετονίας
Κατηγορία:Ιδρύσεις ποδοσφαιρικών ομάδων το 1991
Εθνική Λιβύης (ποδόσφαιρο ανδρών)

Η **εθνική ομάδα ποδοσφαίρου της Λιβύης**  εκπροσωπεί τη Λιβύη στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Λιβύηςς. Δεν έχει προκριθεί ποτέ σε τελική φάση Παγκοσμίου Κυπέλλου, αλλά εχει προκριθεί 3 φορές σε τελικά φάση του Κυπέλλου Εθνών Αφρικής. Έδρα της ομάδας είναι το Στάδιο Τρίπολης.

## Παραπομπές


## Εξωτερικοί σύνδεσμοι
*African Cup Of Nations 82

Λιβυη
Ένωση Ποδοσφαιρικών Ομοσπονδιών Βορείου Αφρικής

thumb|130px|Παλαιό λογότυπο

Η **Ένωση Ποδοσφαιρικών Ομοσπονδιών Βορείου Αφρικής** (αραβικά: , γαλλικά: *Union Nord-africaine de Football*, UNAF) είναι ένας διοικητικός, ποδοσφαιρικός οργανισμός. Ιδρύθηκε το 2005 από τα βορειααφρικανικά μέλη της Αφρικανικής Συνομοσπονδίας Ποδοσφαίρου (CAF), Αλγερία, Αίγυπτο, Λιβύη, Μαρόκο και Τυνησία. Η προεδρία εναλλάσσεται, κατά σειρά, ανάμεσα στα πέντε ιδρυτικά μέλη.

Η Αιγυπτιακή Ποδοσφαιρική Ομοσπονδία αποσύρθηκε από μέλος στις 19 Νοεμβρίου 2009 αναφέροντας τα επεισόδια που συνόδευσαν τα πλέι-οφ μεταξύ της Αιγύπτου και της Αλγερίας, αλλά επέστρεψε το 2011.

## Μέλη
thumb|220px|Η θέση της UNAF στη Γη
Όλα τα μέλη είναι ιδρυτικά μέλη της UNAF και είναι ταυτόχρονα μέλη της Ένωσης Αραβικών Ποδοσφαιρικών Ομοσπονδιών.

## Πρόεδροι
* 2005 - 2008 :  Σαμίρ Ζαχέρ
* 2008 - 2012 :  Μοχαμέντ Ραουραουά
* 2012 - 2016 :  Αλί Φασί-Φιχρί

## Παραπομπές


## Εξωτερικοί σύνδεσμοι
*   

Κατηγορία:Ποδοσφαιρικές ομοσπονδίες
Εθνική Γουινέα-Μπισσάου (ποδόσφαιρο ανδρών)

Η **Εθνική Γουινέα-Μπισσάου** είναι η εθνική ποδοσφαιρική ομάδα της Γουινέα-Μπισσάου. Ελέγχεται από την Ποδοσφαιρική Ομοσπονδία Γουινέα-Μπισσάου. Είναι μέλος της Αφρικανικής Συνομοσπονδίας Ποδοσφαίρου (CAF). Έδρα της ομάδας είναι το Estádio 24 de Setembro. Δεν έχει προκριθεί ποτέ σε τελική φάση Παγκοσμίου Κυπέλλου, ενώ ξεκίνησε να συμμετάσχει στα προκριματικά από το Παγκόσμιο Κύπελλο Ποδοσφαίρου 1998. Στο Κύπελλο Εθνών Αφρικής 2015 αποκλείεται από τα προκριματικά. 

## Εξωτερικοί σύνδεσμοι
*Στατιστικά Εθνικής Γουινέα-Μπισσάου

Κατηγορία:Ποδόσφαιρο στη Γουινέα-Μπισσάου
Γουινεα-Μπισσαου
Εθνική Μαυριτανίας (ποδόσφαιρο ανδρών)

Η **Εθνική Μαυριτανίας** είναι η εθνική ποδοσφαιρική ομάδα της Μαυριτανίας. Ελέγχεται από την Ποδοσφαιρική Ομοσπονδία Μαυριτανίας. Είναι μέλος της Αφρικανικής Συνομοσπονδίας Ποδοσφαίρου. Δεν έχει προκριθεί σε στελική φάση είτε του Παγκοσμίου Κυπέλλου, είτε του Κυπέλλου Εθνών Αφρικής. Έδρα της ομάδας είναι το Stade Olympique (Nouakchott).

## Εξωτερικοί σύνδεσμοι
* Mauritania at National-Football-Teams.com.

Μαυριτανια
Εθνική Ερυθραίας (ποδόσφαιρο ανδρών)

Η **Εθνική Ερυθραίας** είναι η εθνική ομάδα ποδοσφαίρου της Ερυθραίας. Ελέγχεται από την Ποδοσφαιρική Ομοσπονδία Ερυθραίας. Δεν έχει προκριθεί ποτέ σε τελική φάση είτε του Παγκοσμίου Κυπέλλου είτε του Κυπέλλου Εθνών Αφρικής. Είναι μέλος της Αφρικανικής Συνομοσπονδίας Ποδοσφαίρου. Έδρα της ομάδας είναι το Cicero Stadium.

## Παραπομπές


## Εξωτερικοί σύνδεσμοι
*Eritrea on FIFA.com 
**Fixtures and results 
**Ranking history 

Κατηγορία:Ποδόσφαιρο στην Ερυθραία
Ερυθραια
Εθνική Ισημερινής Γουινέας (ποδόσφαιρο ανδρών)

Η **Εθνική Ισημερινής Γουινέας** είναι η εθνική, ποδοσφαιρική ομάδα της Ισημερινής Γουινέας. Ελέγχεται από την Ποδοσφαιρική Ομοσπονδία Ισημερινής Γουινέας. Είναι μέλος της Αφρικανική Συνομοσπονδίας Ποδοσφαίρου. Συμμετείχε στην τελική φάση του Κυπέλλου Εθνών Αφρικής 2012 ως οικοδέσποινα. Έδρα της ομάδας είναι το Nuevo Estadio de Malabo. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου.

## Εξωτερικοί σύνδεσμοι
*Federación Ecuatoguineana de Fútbol 
*Equatorial Guinea at FIFA.com 

Κατηγορία:Ποδόσφαιρο στην Ισημερινή Γουινέα
Ισημερινη Γουινεα
Εθνική Μαυρίκιου (ποδόσφαιρο ανδρών)

Η **Εθνική Μαυρίκιου** είναι η εθνική, ποδοσφαιρική ομάδα του Μαυρίκιου. Είναι μέλος της FIFA, της Αφρικανικής Συνομοσπονδίας Ποδοσφαίρου και του Συμβουλίου Ποδοσφαιρικών Ομοσπονδιών Νοτίου Αφρικής. Έδρα της ομάδας είναι το Stade George V. Το μεγαλύτερο επίτευγμα της ομάδα είναι η συμμετοχή στην τελική φάση του Κυπέλλου Εθνών Αφρικής 1974.

## Εξωτερικοί σύνδεσμοι
*Επίσημη ιστοσελίδα
*FIFA.com: Mauritius national football team profile 
*National Football Teams: Mauritius Profile

Κατηγορία:Ποδόσφαιρο στο Μαυρίκιο
Μαυρικιος
Εθνική Ζάμπιας (ποδόσφαιρο ανδρών)

Η **εθνική ομάδα ποδοσφαίρου της Ζάμπιας** εκπροσωπεί τη Ζάμπια στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Ζάμπιας. Έδρες της ομάδας αποτελούν το Στάδιο Εθνικών Ηρώων και το Στάδιο Λέβι Μουαναουάσα.

## Ιστορία
Η ομάδα κατέκτησε το Κύπελλο Εθνών Αφρικής 2012, ενώ συμμετείχε στον τελικό ακόμα 2 φορές.

## Στάδιο
Η εθνική ομάδα χρησιμοποιεί ως έδρες το Στάδιο Εθνικών Ηρώων, χωρητικότητας 60.000 θεατών που βρίσκεται στην πρωτεύουσα Λουσάκα και το Στάδιο Λέβι Μουαναουάσα, χωρητικότητας 49.800 θεατών, που βρίσκεται στην Ντόλα.

## Παραπομπές


## Εξωτερικοί σύνδεσμοι
*SoccerZambia
*Zambia  at FIFA.com
*Rumahmpo  Official Website
*Zambian Football Association official website
*ZambianFootball.net
*scatter hitam  link site true
*Gabon air disaster accident report at the Aviation Safety Network database
Εθνική Μαλάουι (ποδόσφαιρο ανδρών)

Η **Εθνική Μαλάουι** η εθνική ποδοσφαιρική ομάδα του Μαλάουι. Ελέγχεται από την Ποδοσφαιρική Ομοσπονδία Μαλάουι. Πριν το 1966 ήταν γνωστή ως * Εθνική Νυασαλάνδης*. Δεν έχει προκριθεί ποτέ σε τελική φάση Παγκοσμίου Κυπέλλου  αλλά έχει συμμετάσχει δύο φορές σε τελική φάση του Κυπέλλου Εθνών Αφρικής. Έδρα της ομάδας είναι το Kamuzu Stadium.

## Εξωτερικοί σύνδεσμοι
*Football Association of Malawi official website
*Malawi  at FIFA.com
Εκλογική περιφέρεια Αργολίδας

Η **εκλογική περιφέρεια Αργολίδας** είναι εκλογική περιφέρεια της Ελλάδας, η οποία περιλαμβάνει το νομό Αργολίδας. Στην εκλογική περιφέρεια αντιστοιχούν σήμερα 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 96.000.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Αργολίδα. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές

### Βουλευτές Αργολίδας 1974-σήμερα
Ακολουθούν οι βουλευτές Αργολίδας της περίοδου 1974-2015

## Παραπομπές



Αργολιδος
Εθνική Μποτσουάνας (ποδόσφαιρο ανδρών)

μικρογραφία|Η εθνική Μποτσουάνας της δεκαετίας του 1980.
Η **Εθνική Μποτσουάνας** είναι η εθνική, ποδοσφαιρική ομάδα της Μποτσουάνα. Ελέγχεται από την Ποδοσφαιρική Ομοσπονδία Μποτσουάνας. Δεν έχει προκριθεί ποτέ σε τελική φάση του Παγκοσμίου Κυπέλλου Ποδοσφαίρου, αλλά είχε προκριθεί στη τελική φάση του Κυπέλλου Εθνών Αφρική 2012, χωρίς ωστόσο να διακριθεί. Έδρα της ομάδας είναι το Botswana National Stadium.

## Παραπομπές


## Εξωτερικοί σύνδεσμοι
*Botswana at FIFA.com
*Botswana FA  Official site

Κατηγορία:Ποδόσφαιρο στη Μποτσουάνα
Μποτσουάνα
Εθνική Μαδαγασκάρης (ποδόσφαιρο ανδρών)

Η **εθνική ομάδα ποδοσφαίρου της Μαδαγασκάρης** αντιπροσωπεύει τη Μαδαγασκάρη στις διεθνείς ποδοσφαιρικές διοργανώσεις. Τελεί υπό τον έλεγχο της Ομοσπονδίας Ποδοσφαίρου Μαδαγασκάρης. Έδρες της ομάδας είναι τα στάδια Μαχαμασίνα και Ραμπεμαναντζάρα.

## Ιστορία
Δεν προκρίθηκε ποτέ στην τελική φάση του Παγκοσμίου Κυπέλλου Ποδοσφαίρου ή του Κυπέλλου Εθνών Αφρικής. Μία από τις μεγαλύτερες νίκες της ομάδας ήταν η νίκη με 1-0 επί της Αιγύπτου στα προκριματικά του Κυπέλλου Εθνών Αφρικής.

## Στάδιο
Η εθνική ομάδα χρησιμοποιεί ως έδρες το Δημοτικό Στάδιο Μαχαμασίνα, χωρητικότητας 22.000 θεατών που βρίσκεται στην πρωτεύουσα Ανταναναρίβο και το Στάδιο Ραμπεμαναντζάρα, χωρητικότητας 10.000 θεατών, που βρίσκεται στη Μαχατζάνγκα.

## Παραπομπές


## Εξωτερικοί σύνδεσμοι
* Fédération Malagasy de Football  

Κατηγορία:Εθνική Μαδαγασκάρης (ποδόσφαιρο)
Εθνική Λεσότο (ποδόσφαιρο ανδρών)

Η **Εθνική Λεσότο** είναι η εθνική ομάδα ποδοσφαίρου του Λεσότο. Ελέγχεται από την Ποδοσφαιρική Ομοσπονδία Λεσότο. Έδρα της ομάδας είναι το Setsoto Stadium. Δεν έχει προκριθεί ποτέ σε τελική φάση του Παγκοσμίου Κυπέλλου Ποδοσφαίρου ή του Κυπέλλου Εθνών Αφρικής.

## Παραπομπές


Κατηγορία:Ποδόσφαιρο στο Λεσότο
Λεσοτο
Παντομίμα

[μικρογραφία|Παντομίμα, [Πάβλο Θίβες]]Η **παντομίμα** είναι είδος παραγωγής μουσικής κωμωδίας, που προορίζεται για την οικογενειακή ψυχαγωγία. Αναπτύχθηκε στην Αγγλία και εκτελείται ακόμα στο Ηνωμένο Βασίλειο και άλλες αγγλόφωνες χώρες. Η σύγχρονη παντομίμα περιλαμβάνει τραγούδια, φάρσες, χονδροειδή κωμωδία και χορό. Συνδυάζει επίκαιρο χιούμορ, με μία ιστορία ελαφρά βασισμένη σε κάποιο πολύ γνωστό παραμύθι ή θρύλο, ή σε λαογραφικά στοιχεία. Είναι συμμετοχική μορφή θεάτρου, όπου παίρνει μέρος και το κοινό, το οποίο αναμένεται να τραγουδήσει μαζί με τους καλλιτέχνες ορισμένα κομμάτια της μουσικής, και να φωνάζει φράσεις σε αυτούς.

Η παντομίμα έχει μεγάλη θεατρική ιστορία στη δυτική κουλτούρα, που χρονολογείται από το κλασσικό θέατρο. Αναπτύχθηκε εν μέρη από την κομέντια ντελ άρτε της Ιταλίας του 16ου αιώνα, αλλά και από παραδόσεις άλλων ευρωπαϊκών και βρετανικών σκηνών, όπως αυτές του βρετανικού μεγάρου μουσικής και του μασκέ του 17ου αιώνα. Σημαντικό μέρος της παντομίμας, μέχρι τον 19 αιώνα, αποτελούσε το κωμικό θεατρικό είδος αρλεκινάντ.

Εκτός Βρετανίας, η λέξη "παντομίμα" χρησιμοποιείται συχνά εννοώντας τη μίμηση, παρά τη θεατρική μορφή που περιγράφεται σε αυτό το λήμμα.

## Παραπομπές


Κατηγορία:Θεατρικά είδη
Κατηγορία:Είδη της κωμωδίας
Ψευδογλώσσα

Η **ψευδογλώσσα** είναι μια υποθετική-τεχνητή γλώσσα για την αναπαράσταση - κωδικοποίηση αλγορίθμων. Συνήθως ακολουθεί το συντακτικό κάποιας γλώσσας προγραμματισμού(Κυρίως της γλώσσας Προγραμματισμού Pascal), αλλά όχι αυστηρά. Κατά τη διατύπωση του αλγόριθμου με ψευδογλώσσα δίνεται προτεραιότητα στην κατανόησή του από τον άνθρωπο, παρά από ένα υπολογιστικό μηχάνημα . 

## Παραδείγματα κώδικα

*(Δεδομένου ότι η Ψευδογλώσσα δεν είναι πραγματική γλώσσα προγραμματισμού, η σύνταξη δεν θα επισημαίνεται με ιδιαίτερα χρώματα, ανάλογα με το είδος της εντολής που χρησιμοποιείται).*

Το κλασσικό παράδειγμα "hello world" συντάσσεται ως εξής:

```text
Εμφάνισε("Hello World!")
Γράψε("Hello World!")
Εκτύπωσε("Hello World!")
```

*Και οι 3 εντολές εμφάνισης κειμένου εξυπηρετούν την εκτύπωση ενός κειμένου, άρα και έχουν την ίδια χρησιμότητα.*

### Έναρξη αλγορίθμου
Για την έναρξη και το πέρας ενός αλγορίθμου σε έναν διερμηνευτή ψευδογλώσσας απαραίτητες είναι οι δεσμευμένες λέξεις **Αλγόριθμος** και **Τέλος** αντίστοιχα.

```text
Αλγόριθμος Εύρεση_Μέσου_Όρου

Τέλος Εύρεση_Μέσου_Όρου
```


Σχόλια:

```text
! Τα σχόλια στην Ψευδογλώσσα αρχίζουν με θαυμαστικό και συνεχίζονται ως το τέλος της γραμμής.
! Στην ψευδογλώσσα οι χρήστες δεν δύνανται να καταλάβουν πολλαπλές γραμμές με την χρήση πρόσθετων συμβόλων.
```


### Εκχώρηση τιμών
Η εκχώρηση τιμών στην ψευδογλώσσα επιτυγχάνεται με το όνομα της μεταβλητής, τον τελεστή εκχώρησης '
Αλγόριθμος Εύρεση_Μέσου_Όρου

μετ1 

Η δεύτερη εντολή εκχώρησης τιμών σε μια μεταβλητή είναι η εντολή **Διάβασε**, η οποία επιτρέπει στον χρήστη να εισάγει μια τιμή σε μια μεταβλητή, όταν αυτό ζητηθεί.


```text
Αλγόριθμος Εύρεση_Μέσου_Όρου

Εμφάνισε("Εισάγετε έναν αριθμό:")
Διάβασε μετ1

Τέλος Εύρεση_Μέσου_Όρου
```


### Συνένωση ανομοιογενών τύπων δεδομένων
Η συνένωση δύο ή περισσοτέρων ανομοιογενών τύπων δεδομένων(πχ. ακέραιος με αλφαριθμητικό) επιτυγχάνεται με την χρήση κόμματος μεταξύ των 2 τύπων(Όταν η εντολή **Εμφάνισε** δεν χρησιμοποιεί παρενθέσεις).

```text
Αλγόριθμος Ανομοιογενείς_Τύποι

Εμφάνισε "Ο αριθμός ", 4, " είναι μεγαλύτερος του αριθμού ", 2, "." !Απλό παράδειγμα

Τέλος Ανομοιογενείς_Τύποι
```


### Επέκταση και ευρύτερη χρήση της Ψευδόγλωσσας
Η ψευδογλώσσα χρησιμοποιείται κυρίως σε δευτεροβάθμιες μονάδες εκπαίδευσης για την έναρξη κατανόησης της λογικής πίσω από τις γλώσσες προγραμματισμού από τους μαθητές. Η χρήση της, λόγω της δομής της, δεν της επιτρέπει να επεκταθεί έξω από κοινότοπους διερμηνευτές. Επομένως κανένα πρόγραμμα δεν μπορεί να δημιουργηθεί βάσει της ψευδογλώσσας.

Κατηγορία:Αλγόριθμοι
Εθνική Κένυας (ποδόσφαιρο ανδρών)

Η **Εθνική Κένυας** είναι η εθνική ποδοσφαιρική ομάδα της Κένυας. Ελέγχεται από την Ποδοσφαιρική Ομοσπονδία Κένυας. Είναι μέλος στην Αφρικανική Συνομοσπονδία Ποδοσφαίρου και στο Συμβούλιο Ποδοσφαιρικών Ομοσπονδιών Ανατολικής και Κεντρικής Αφρικής. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου. Έδρα της ομάδας είναι το Moi International Sports Centre. 

## Εξωτερικοί σύνδεσμοι
* Kenya  at FIFA.com
* FoStats.com - Database of all Kenyan players and coaches 
* Futaa.com  – Kenyan Football Portal

Κατηγορία:Εθνική Κένυας (ποδόσφαιρο)
Εθνική Μπουρούντι (ποδόσφαιρο ανδρών)

Η **Εθνική Μπουρούντι** είναι η εθνική, ποδοσφαιρική ομάδα του Μπουρούντι. Ελέγχεται από την Ποδοσφαιρική Ομοσπονδία Μπουρούντι. Δεν έχει προκριθεί ποτέ σε τελική φάση του Παγκοσμίου Κυπέλλου Ποδοσφαίρου ή του Κυπέλλου Εθνών Αφρικής. Στα προκριματικά του Κυπέλλου Εθνών Αφρικής 1994 έχασε την πρόκριση για την τελική φάση στα πέναλτι από τη Γουινέα. Έδρα της ομάδας είναι το Prince Louis Rwagasore Stadium.

Κατηγορία:Ποδόσφαιρο στο Μπουρούντι
Μπουρουντί
Εθνική Ζανζιβάρης (ποδόσφαιρο ανδρών)

Η ** Εθνική Ζανζιβάρης** είναι η εθνική ποδοσφαιρική ομάδα της Ζανζιβάρης. Ελέγχεται από την Ποδοσφαιρική Ομοσπονδία Ζανζιβάρης, η οποία δεν είναι μέλος της FIFA και έτσι η Εθνική Ζανζιβάρης δεν συμμετέχει στα προκριματικά του Παγκοσμίου Κυπέλλου Ποδοσφαίρου. Ωστόσο, σαν μέλος της Αφρικανικής Συνομοσπονδίας Ποδοσφαίρου, συμμτέχει στα προκριματικά του Κυπέλλου Εθνών Αφρικής. 

## Εξωτερικοί σύνδεσμοι
*East and Central African Championship (CECAFA) at RSSSF

Κατηγορία:Ποδόσφαιρο στη Ζανζιβάρη
Ποδοσφαιρική Ένωση Δυτικής Αφρικής

Η **Ποδοσφαιρική Ένωση Δυτικής Αφρικής** (WAFU) είναι ένας διοικητικός, ποδοσφαιρικός οργανισμός των ποδοσφαιρικών χωρών της 
Δυτικής Αφρικής. Ιδρύθηκε το 1975.

## Υφιστάμενα μέλη
Η ένωση δημιουργήθηκε το 1975 από όλα τα υφιστάμενα μέλη, αλλά το 2011 η Αφρικανική Συνομοσπονδία Ποδοσφαίρου αποφάσισε να διαχωρίσει την Ποδοσφαιρική Ένωση Δυτικής Αφρικής σε δύο ζώνες, αναφέροντας τα οργανοτικά θέμα που αντιμετωπίζει η ένωση. Η Μαυριτανία είναι το μόνο μέλος της WAFU που είναι και μέλος της UAFA.

### Ζώνη Α

### Ζώνη Β

## Εξωτερικοί σύνδεσμοι
* Επίσημη ιστοσελίδα

## Παραπομπές


Κατηγορία:Ποδοσφαιρικές ομοσπονδίες
Συμβούλιο Ποδοσφαιρικών Ομοσπονδιών Ανατολικής και Κεντρικής Αφρικής

Το **Συμβούλιο Ποδοσφαιρικών Ομοσπονδιών Ανατολικής και Κεντρικής Αφρικής** (CECAFA) είναι μια ένωση των ποδοσφαιρικών εθνών της Ανατολικής Αφρικής και της Κεντρικής Αφρικής. Είναι η παλαιότερη θυγατρική ένωση της Αφρικανικής Συνομοσπονδίας Ποδοσφαίρου (CAF).

Ιδρύθηκε ανεπίσημα το 1927. 

## Υφιστάμενα μέλη
Όλες οι ομοσπονδίες που εντάχθηκαν το 1973 ήταν τα ιδρυτικά μέλη της CECAFA. 

## Εξωτερικοί σύνδεσμοι
* 

Κατηγορία:Ποδοσφαιρικές ομοσπονδίες
Ένωση Ποδοσφαιρικών Ομοσπονδιών Κεντρικής Αφρικής

Η **Ένωση Ποδοσφαιρικών Ομοσπονδιών Κεντρικής Αφρικής** (UNIFFAC) είναι τοπικός, διοικητικός οργανισμός του ποδοσφαίρου στην Κεντρική Αφρική. Έχει 8 ομοσπονδίες μέλη.

## Υφιστάμενα μέλη

## Εξωτερικοί σύνδεσμοι
*CAFonline.com

Κατηγορία:Ποδοσφαιρικές ομοσπονδίες
Συμβούλιο Ποδοσφαιρικών Ομοσπονδιών Νοτίου Αφρικής

Το **Συμβούλιο Ποδοσφαιρικών Ομοσπονδιών Νοτίου Αφρικής** (COSAFA) είναι η ένωση των ποδοσφαιρικών εθνών της Νότιας Αφρικής. Είναι συνδεδεμένη με την  Αφρικανική Συνομοσπονδία Ποδοσφαίρου. Οργανώνει διάφορα τουρνουά για τις χώρες μέλη της, με πιο γνωστό το COSAFA Cup.

## Υφιστάμενα μέλη
Όλες οι ομοσπονδίες που εντάχθηκαν το 1997 είναι τα ιδρυτικά μέλη του COSAFA.  Οι Κομόρες είναι το μόνο μέλος του COSAFA που είναι και μέλος της UAFA. Η Ποδοσφαιρική Ομοσπονδία Ρεϊνιόν είναι συνδεδεμένη μόνο με την COSAFA.

## Εξωτερικοί σύνδεσμοι
*Επίσημη ιστοσελίδα

Κατηγορία:Ποδοσφαιρικές ομοσπονδίες
Σύγκρουση στην Τσιάπας

Η **σύγκρουση στην Τσιάπας** (ισπανικά: *Conflicto de Chiapas*) αφορά την **εξέγερση των Ζαπατίστας το 1994** και τις συνέπειές της, καθώς και τις γενικότερες εντάσεις μεταξύ των ιθαγενών και των αγροτών στην μεξικανική πολιτεία Τσιάπας, που έχει τις ρίζες της στις δεκαετίες του 1970 και 1980.

Η εξέγερση των Ζαπατίστας ξεκίνησε τον Ιανουάριο του 1994 και διήρκησε για λιγότερο από δύο εβδομάδες, πριν να κατασταλεί από την κυβέρνηση. Οι διαπραγματεύσεις μεταξύ της κυβέρνησης και των Ζαπατίστας οδήγησαν σε συμφωνίες που θα υπογράφονταν στο πλαίσιο των ειρηνευτικών διαπραγματεύσεων, αλλά οι συμφωνίες αυτές δεν τηρήθηκαν τα επόμενα χρόνια και η ειρηνευτική διαδικασία παρέμεινε στάσιμη. Αυτό οδήγησε σε μια αυξανόμενη διαίρεση μεταξύ των ανθρώπων και των κοινοτήτων με δεσμούς με την κυβέρνηση και τις κοινότητες που συμπαραστέκονταν στους Ζαπατίστας.

Οι κοινωνικές εντάσεις, οι ένοπλες συγκρούσεις και τα επεισόδια από παραστρατιωτικούς αυξήθηκαν, με αποκορύφωμα τη δολοφονία 45 ανθρώπων στο χωριό Ακτεάλ το 1997 από παραστρατιωτικούς. Η δραστηριότητα των ανταρτών, ωστόσο, συνεχίστηκε σε χαμηλό επίπεδο, παρ' ότι τα βίαια επισόδια ήταν συχνά, μεταξύ των υποστηρικτών των Ζαπατίστας, των αντι-Ζαπατίστας πολιτοφυλάκων και της κυβέρνησης. Το τελευταίο σχετικό περιστατικό συνέβη το 2014, με ένα δάσκαλο προσκείμενο στους Ζαπατίστας νεκρό και 15 τραυματίες στην Τσιάπας.

## Παραπομπές


## Δείτε επίσης
*Στρατός των Ζαπατίστα για την Εθνική Απελευθέρωση
*Σαπατιστικοί Συνεταιρισμοί Καφέ

Κατηγορία:Ιστορία του Μεξικού
Κατηγορία:Εμφύλιοι πόλεμοι
Πρόεδρος της Κροατίας

Ο **Πρόεδρος της Κροατίας** (, επίσημα: **Πρόεδρος της Δημοκρατίας της Κροατίας**, *Predsjednik Republike Hrvatske*), είναι ο αρχηγός κράτους και ο ανώτερος αντιπρόσωπος της Δημοκρατίας της Κροατίας στη χώρα και στο εξωτερικό. Παρότι κατέχει το υψηλότερο αξίωμα στη Δημοκρατία της Κροατίας, ωστόσο δεν είναι ο αρχηγός της εκτελεστικής εξουσίας.

Από τότε που διεξήχθησαν οι πρώτες πολυκομματικές εκλογές τον Απρίλιο του 1990 , το Κοινοβούλιο προέβη σε πολλές συνταγματικές αλλαγές.Το Σύνταγμα του 1990 είναι γνωστό και ως "Σύνταγμα των Χριστουγέννων" (Božićni ustav) και εισήγαγε την εκλογή του Προέδρου από το λαό με πενταετή θητεία. Η θητεία του Προέδρου περιορίζεται σε 2 πενταετίες.

Το 2000 και ξανά το 2001 το κοινοβούλιο αναθεώρησε το σύνταγμα και το κοινοβούλιο έγινε ξανά μονοθάλαμο, ενώ μειώθηκαν οι εξουσίες του Προέδρου.

Με τις συνταγματικές αλλαγές του 2001, ο Πρόεδρος της Δημοκρατίας δεν μπορεί να ανήκει σε κανένα πολιτικό κόμμα αφότου εκλεγεί στο ύπατο αξίωμα. 

## Δείτε επίσης
* Κατάλογος προέδρων της Κροατίας

## Παραπομπές


Προεδρος